Document ID: 32007R0104

KOMISSION ASETUS (EY) N:o 104/2007,
annettu 2 päivänä helmikuuta 2007,
jalostettaviksi tarkoitettujen tomaattien tuen määrästä markkinointivuonna 2007/2008
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Bulgarian ja Romanian liittymissopimuksen,
ottaa huomioon Bulgarian ja Romanian liittymisasiakirjan ja erityisesti sen 41 artiklan,
ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96 (1) ja erityisesti sen 6 artiklan 1 kohdan,
sekä katsoo seuraavaa:
(1)
Neuvoston asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tukijärjestelmän osalta 29 päivänä elokuuta 2003 annetun komission asetuksen (EY) N:o 1535/2003 (2) 3 artiklan 3 kohdassa säädetään, että komissio julkaisee jalostettaviksi tarkoitettuihin tomaatteihin sovellettavan tuen määrän viimeistään 31 päivänä tammikuuta.
(2)
Asetuksen (EY) N:o 2201/96 5 artiklan 1 kohdassa tarkoitettujen kansallisten ja yhteisön jalostuskynnysten noudattaminen Euroopan unionin jäsenvaltioissa unionin 30 päivän huhtikuuta 2004 mukaisessa kokoonpanossa tutkitaan tomaattien osalta niiden kolmena viimeksi kuluneena markkinointivuonna tukea saaneiden määrien perusteella, joita koskevat lopulliset tiedot ovat käytettävissä asianomaisten jäsenvaltioiden osalta.
(3)
Euroopan unioniin 1 päivänä toukokuuta 2004 liittyneiden jäsenvaltioiden osalta kansallisten ja yhteisön jalostuskynnysten noudattaminen arvioidaan niiden määrien perusteella, joille on markkinointivuosien 2004/2005 ja 2005/2006 aikana tosiasiallisesti myönnetty tukea ja joita markkinointivuoden 2006/2007 tukihakemukset koskevat, neuvoston asetuksen (EY) N:o 2201/96 ja asetuksen (EY) N:o 1535/2003 soveltamista koskevista siirtymätoimenpiteistä Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian Euroopan unioniin liittymisen vuoksi 5 päivänä maaliskuuta 2004 annetun komission asetuksen (EY) N:o 416/2004 (3) 4 artiklan mukaisesti.
(4)
Tukijärjestelmään kuuluvien tomaattijalosteiden määrä, joka otetaan huomioon tutkittaessa kansallisten ja yhteisön jalostuskynnysten noudattamista, on 1 705 561 tonnia yhteisön kynnyksen yläpuolella. Jalostettaviksi tarkoitettujen tomaattien tuen määrää markkinointivuonna 2007/2008 olisi sen vuoksi muutettava jalostuskynnyksensä ylittäneiden jäsenvaltioiden osalta asetuksen (EY) N:o 2201/96 4 artiklan 2 kohdassa säädetystä tasosta kyseisen asetuksen 5 artiklan 2 ja 4 kohdan ja asetuksen (EY) N:o 416/2004 3 artiklan 2 kohdan mukaisesti.
(5)
Asetuksen (EY) N:o 2201/96 5 artiklassa säädettyä kansallisten jalostuskynnysten noudattamista koskevaa laskentamekanismia ei sovelleta heti Bulgariaan ja Romaniaan. Sen vuoksi olisi säädettävä soveltamista koskevia siirtymätoimenpiteitä. Markkinointivuoden 2007/2008 osalta, jolle ei ole käytettävissä tietoja tomaattien jalostamista koskevien yhteisön ja kansallisten jalostuskynnysten noudattamisen arvioimiseksi näissä jäsenvaltioissa, on kuitenkin varmuuden vuoksi syytä säätää tuen ennakkovähennyksestä, joka palautetaan, jos kynnys ei ole ylittynyt mainitun markkinointivuoden lopussa.
(6)
Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 2201/96 2 artiklan mukainen tomaattien tuen määrä markkinointivuonna 2007/2008 on:
a)
Tšekissä, Kreikassa, Ranskassa, Kyproksessa, Unkarissa, Maltassa, Puolassa, Portugalissa ja Slovakiassa: 34,50 euroa tonnilta;
b)
Italiassa: 27,76 euroa tonnilta;
c)
Espanjassa:
i)
34,50 euroa tonnilta tomaateille, jotka on tarkoitettu jalostettaviksi kuorituiksi kokonaisiksi tomaateiksi;
ii)
12,75 euroa tonnilta muuhun jalostukseen tarkoitetuille tomaateille;
d)
Bulgariassa ja Romaniassa: 25,88 euroa tonnilta.
2 artikla
1. Jos yhteisön kynnys ei ylity markkinointivuoden 2007/2008 kynnyksen noudattamista laskettaessa, Bulgariassa ja Romaniassa maksetaan markkinointivuoden 2007/2008 jälkeen lisämäärä, joka on 25 prosenttia asetuksen (EY) N:o 2201/96 4 artiklan 2 kohdassa vahvistetusta tuesta.
2. Jos yhteisön kynnys on ylittynyt, mutta kynnys ei ole ylittynyt Bulgariassa tai Romaniassa tai on niissä ylittynyt vähemmän kuin 25 prosenttia, näissä jäsenvaltioissa maksetaan markkinointivuoden 2007/2008 jälkeen lisämäärä.
Ensimmäisessä alakohdassa tarkoitettu lisämäärä vahvistetaan kyseessä olevan kansallisen kynnyksen tosiasiallisen ylityksen perusteella enintään 25 prosentiksi asetuksen (EY) N:o 2201/96 4 artiklan 2 kohdassa vahvistetusta tuesta.
3. Bulgarian ja Romanian kansallisten jalostuskynnysten noudattamisen arvioimiseksi laskenta tehdään markkinointivuoden 2007/2008 osalta niiden määrien perusteella, joita markkinointivuoden 2007/2008 tukihakemukset koskevat.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä helmikuuta 2007.

Labels: 3
17
19
5